ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยการพัสดุของกองทุนพัฒนาไฟฟ้าเพื่อการพัฒนาหรือฟื้นฟูท้องถิ่นที่ได้รับผลกระทบจากการดำเนินงานของโรงไฟฟ้าพ.ศ. ๒๕๕๕ อาศัยอำนาจตามความในมาตรา ๓๔ วรรคสอง มาตรา ๙๓ มาตรา ๙๕ มาตรา ๙๗ (๓)แห่งพระราชบัญญัติการประกอบกิจการพลังงาน พ.ศ. ๒๕๕๐ และข้อ ๖๒ของระเบียบคณะกรรมการกำกับกิจการพลังงานว่าด้วยกองทุนพัฒนาไฟฟ้าเพื่อการพัฒนาหรือฟื้นฟูท้องถิ่นที่ได้รับผลกระทบจากการดำเนินงานของโรงไฟฟ้า พ.ศ.๒๕๕๓อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกำกับกิจการพลังงานจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการกำกับกิจการพลังงาน ว่าด้วยการพัสดุของกองทุนพัฒนาไฟฟ้าเพื่อการพัฒนาหรือฟื้นฟูท้องถิ่นที่ได้รับผลกระทบจากการดำเนินงานของโรงไฟฟ้า พ.ศ.๒๕๕๕ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้กองทุน หมายความว่า กองทุนพัฒนาไฟฟ้าในพื้นที่ประกาศที่จัดตั้งในสำนักงานคณะกรรมการกำกับกิจการพลังงานตามมาตรา ๙๓ แห่งพระราชบัญญัติการประกอบกิจการพลังงาน พ.ศ. ๒๕๕๐ โดยมีวัตถุประสงค์เพื่อใช้จ่ายตามกิจการตามมาตรา๙๗ (๓) เพื่อการพัฒนาหรือฟื้นฟูท้องถิ่นที่ได้รับผลกระทบจากการดำเนินงานของโรงไฟฟ้าคณะกรรมการ หมายความว่าคณะกรรมการกำกับกิจการพลังงานสำนักงาน หมายความว่าสำนักงานคณะกรรมการกำกับกิจการพลังงานคพรฟ. หมายความว่าคณะกรรมการพัฒนาชุมชนในพื้นที่รอบโรงไฟฟ้าคพรต. หมายความว่าคณะกรรมการพัฒนาชุมชนในพื้นที่รอบโรงไฟฟ้าตำบลโครงการชุมชน หมายความว่าโครงการที่ได้รับเงินสนับสนุนจากกองทุน ซึ่งดำเนินการโดย คพรฟ. หน่วยงานของรัฐหรือผู้ดำเนินโครงการภาคประชาชนงบประมาณรายจ่าย หมายความว่าจำนวนเงินอย่างสูงที่อนุญาตให้จ่าย หรือก่อหนี้ผูกพันได้ตามวัตถุประสงค์และในเวลาที่กำหนดปีงบประมาณ หมายความว่าปีงบประมาณของสำนักงานเจ้าหน้าที่กองทุน หมายความว่าเจ้าหน้าที่ที่ได้รับมอบหมายให้ปฏิบัติงานในด้านต่าง ๆที่เกี่ยวข้องกับการดำเนินงานของกองทุนแต่ไม่ถือว่าเป็นพนักงานหรือเจ้าหน้าที่ของสำนักงานเจ้าหน้าที่พัสดุ หมายความว่าเจ้าหน้าที่กองทุนซึ่งได้รับการแต่งตั้งหรือได้รับมอบหมายจากประธาน คพรฟ.ให้มีหน้าที่หรือปฏิบัติงานเกี่ยวกับการพัสดุตามระเบียบนี้หน่วยงานของรัฐ หมายความว่าส่วนราชการ รัฐวิสาหกิจ หน่วยงานในกำกับของรัฐ องค์การมหาชนหน่วยงานตามกฎหมายว่าด้วยระเบียบบริหารราชการส่วนท้องถิ่น หรือหน่วยงานอื่น ซึ่งมีกฎหมายบัญญัติให้มีฐานะเป็นราชการบริหารส่วนท้องถิ่นหรือหน่วยงานของรัฐที่จัดตั้งขึ้นตามกฎหมายเฉพาะพัสดุ หมายความว่า วัสดุครุภัณฑ์ ที่ดิน สิ่งปลูกสร้างตามหลักการจำแนกประเภทรายจ่าย และให้หมายความรวมถึงสิทธิต่างๆ ที่เกี่ยวข้องกับวัสดุ ครุภัณฑ์ ที่ดินสิ่งปลูกสร้างตามหลักการจำแนกประเภทรายจ่ายการพัสดุ หมายความว่า การซื้อการจ้าง การจ้างที่ปรึกษา การเช่า การควบคุม การให้ยืม การจัดหาประโยชน์ในพัสดุการประกันภัย การจำหน่ายพัสดุและหมายความรวมถึงการดำเนินการอื่นใดที่กำหนดไว้ในระเบียบนี้การจัดซื้อจัดจ้าง หมายความว่าการได้มาซึ่งพัสดุโดยการซื้อ จ้าง เช่าหรือโดยนิติกรรมประเภทอื่นตามที่กำหนดในระเบียบนี้การซื้อ หมายความว่าการซื้อพัสดุทุกชนิดทั้งที่มีการติดตั้ง การทดลอง และการบริการที่เกี่ยวเนื่องอื่นๆ แต่ไม่รวมถึงการจัดหาพัสดุในลักษณะการจ้างการจ้าง หมายความว่าการจ้างทำของ การรับขนตามประมวลกฎหมายแพ่งและพาณิชย์ การจ้างเหมาบริการและการจ้างโฆษณา แต่ไม่รวมถึงการจ้างแรงงาน และการจ้างที่ปรึกษาการจ้างที่ปรึกษา หมายความว่าการจ้างบริการจากบุคคลธรรมดา หรือนิติบุคคล เพื่อให้คำปรึกษาและแนะนำในด้านวิศวกรรมสถาปัตยกรรม กฎหมาย เศรษฐศาสตร์ การเงิน สิ่งแวดล้อม วิทยาศาสตร์ เทคโนโลยีสาธารณสุข การออกแบบ การควบคุมงาน หรือด้านอื่นใดตามที่คณะกรรมการกำหนดที่ปรึกษาไทย หมายความว่าผู้มีสัญชาติไทยหรือนิติบุคคลที่จดทะเบียนจัดตั้งในประเทศไทยและได้ขึ้นทะเบียนเป็นที่ปรึกษาไทยไว้กับศูนย์ข้อมูลที่ปรึกษากระทรวงการคลังการเช่า หมายความว่าการเช่าอสังหาริมทรัพย์ การเช่าสังหาริมทรัพย์ การเช่าซื้อ การเช่าแบบลิสซิ่ง (Leasing) และการเช่าซึ่งรวมการให้บริการการจำหน่ายพัสดุ หมายความว่าการขาย การให้ การแลกเปลี่ยน การแปรสภาพและการทำลายพัสดุผู้รับการจัดสรรเงินกองทุน หมายความถึงผู้ได้รับการจัดสรรเงินกองทุนพัฒนาไฟฟ้าในพื้นที่ประกาศ ได้แก่ หน่วยงานของรัฐหรือกลุ่มบุคคล ที่ได้รับเงินสนับสนุนจากกองทุน โดยอนุมัติ คพรฟ.เพื่อใช้ในโครงการชุมชนผู้รับการจัดสรรเงินกองทุนซึ่งเป็นกลุ่มบุคคล หมายความถึง ผู้ได้รับการจัดสรรเงินกองทุนที่มิใช่หน่วยงานของรัฐซึ่งได้แก่ กลุ่มบุคคลที่จดทะเบียน หรือได้รับการรับรองตามกฎหมายหรือจากส่วนราชการ หรือกลุ่มบุคคลที่รวมตัวกันและได้รับการรับรองจาก คพรฟ.ผู้มีอำนาจ หมายความถึงบุคคลที่ระเบียบนี้กำหนดให้มีอำนาจดำเนินการ อนุมัติการจัดซื้อ จัดจ้างจ้างที่ปรึกษา แก้ไขสัญญา ขยายอายุสัญญาและให้หมายความรวมถึงผู้รับมอบอำนาจของบุคคลนั้นด้วยข้อ ๔ ให้ประธานกรรมการกำกับกิจการพลังงานรักษาการตามระเบียบนี้ และมีอำนาจวินิจฉัยปัญหาเกี่ยวกับการปฏิบัติตามระเบียบนี้หมวด ๑บททั่วไป ข้อ ๕ ให้เลขาธิการสำนักงานมอบอำนาจให้ประธาน คพรฟ. ดำเนินการเกี่ยวกับการพัสดุตามระเบียบนี้ประธาน คพรฟ. อาจมอบอำนาจช่วงเป็นหนังสือ แก่รองประธาน คพรฟ.หรือกรรมการ คพรฟ. คนใดคนหนึ่ง ให้ดำเนินการในเรื่องใดเรื่องหนึ่งได้ ตามระเบียบนี้ข้อ ๖ การดำเนินการเกี่ยวกับการพัสดุต้องเป็นไปตามวัตถุประสงค์กรอบแผนงาน กรอบการจัดสรรเงินกองทุนและแผนงบประมาณประจำปีที่คณะกรรมการพิจารณาอนุมัติแล้ว โดยคำนึงถึง(๑) ประสิทธิภาพและประสิทธิผล โดยดำเนินการอย่างเปิดเผย โปร่งใสตรวจสอบได้ตามหลักธรรมาภิบาลที่ดี โดยมีการเก็บเอกสารการดำเนินงานและการบริหารพัสดุอย่างเป็นระบบเพื่อประโยชน์ในการตรวจสอบ(๒) ความคุ้มค่าของเงิน โดยเปรียบเทียบทางเลือกต่าง ๆเพื่อให้ได้พัสดุที่มีคุณภาพดีเหมาะสม และเกิดประโยชน์จากการใช้งานมากที่สุดและได้ผลลัพธ์คุ้มค่า(๓) การใช้พัสดุที่ผลิตในประเทศไทยและกิจการของคนไทยเป็นลำดับแรก(๔) การดำเนินการอย่างเป็นธรรมกับผู้ประกอบการหรือคู่สัญญาทุกรายด้วยความเสมอภาค ทั้งในด้านการให้ข้อมูลข่าวสารและการพิจารณาเพื่อไม่ก่อให้เกิดการได้เปรียบเสียเปรียบระหว่างบุคคลหรือนิติบุคคลเหล่านั้นและป้องกันมิให้มีการขัดขวางการแข่งขันราคาอย่างเป็นธรรมหรือการเสนอราคาที่มีผลประโยชน์ร่วมกันการกระทำที่เข้าลักษณะเป็นการขัดขวางการแข่งขันราคาอย่างเป็นธรรมหรือการเสนอราคาที่มีผลประโยชน์ร่วมกันตลอดจนวิธีดำเนินการเพื่อมิให้มีการขัดขวางการแข่งขันราคาอย่างเป็นธรรมหรือการเสนอราคาที่มีผลประโยชน์ร่วมกันให้เป็นไปตามระเบียบของทางราชการข้อ ๗ การดำเนินการเกี่ยวกับการพัสดุที่นอกเหนือจากระเบียบนี้กำหนดไว้ให้เสนอคณะกรรมการพิจารณาให้ความเห็นชอบก่อน จึงจะดำเนินการได้ข้อ ๘ การอนุมัติสั่งซื้อสั่งจ้าง สั่งจ้างที่ปรึกษาครั้งหนึ่งให้เป็นอำนาจของผู้มีอำนาจภายในวงเงินดังต่อไปนี้(๑) ประธาน คพรฟ. ไม่เกิน ๑,๐๐๐,๐๐๐ บาท(๒) คพรฟ. เกิน ๑,๐๐๐,๐๐๐ บาทขึ้นไป โดยให้ดำเนินการตามมติที่ประชุม คพรฟ.หมวด ๒การจัดซื้อจัดจ้างโดย คพรฟ. ข้อ ๙ ข้อกำหนดในหมวดนี้ให้ใช้บังคับกับการจัดซื้อจัดจ้างโดย คพรฟ.ส่วนที่ ๑กระบวนการจัดซื้อจัดจ้างพัสดุ ข้อ ๑๐ การจัดซื้อจัดจ้างพัสดุกระทำได้๓ วิธี ดังต่อไปนี้(๑) วิธีประกาศเชิญชวนทั่วไป ได้แก่การเชิญชวนให้ผู้ประกอบการทั่วไปที่มีคุณสมบัติถูกต้องตามเงื่อนไขที่กำหนดเข้ายื่นข้อเสนอ(๒) วิธีคัดเลือก ได้แก่การเชิญชวนเฉพาะผู้ประกอบการที่มีคุณสมบัติตรงตามที่กำหนด ซึ่งต้องไม่น้อยกว่าสามรายให้เข้ายื่นข้อเสนอ(๓) วิธีเฉพาะเจาะจง ได้แก่การให้ผู้ประกอบการที่มีคุณสมบัติตรงตามที่กำหนดรายใดรายหนึ่งให้เข้ายื่นข้อเสนอหรือให้เข้ามาเจรจาต่อรองราคากับคพรฟ. โดยตรงข้อ ๑๑ การจัดซื้อจัดจ้างพัสดุให้เลือกใช้วิธีประกาศเชิญชวนทั่วไปก่อนเว้นแต่(๑) กรณีดังต่อไปนี้ ให้ใช้วิธีคัดเลือก(ก) ใช้วิธีประกาศเชิญชวนทั่วไปแล้วแต่ไม่มีผู้ยื่นข้อเสนอหรือข้อเสนอนั้นไม่ได้รับการคัดเลือก(ข) มีความจำเป็นเร่งด่วนที่ต้องใช้พัสดุนั้นอันเนื่องมาจากเกิดเหตุการณ์ที่ไม่อาจคาดหมายได้ซึ่งหากใช้วิธีประกาศเชิญชวนทั่วไปจะทำให้ไม่ทันต่อความต้องการใช้พัสดุ(ค)เป็นพัสดุที่โดยลักษณะของการใช้งานหรือมีข้อจำกัดทางเทคนิคที่จำเป็นต้องระบุยี่ห้อเป็นการเฉพาะ(๒) กรณีดังต่อไปนี้ ให้ใช้วิธีเฉพาะเจาะจง(ก) ใช้ทั้งวิธีประกาศเชิญชวนทั่วไปและวิธีคัดเลือกแล้วแต่ไม่มีผู้ยื่นข้อเสนอหรือข้อเสนอนั้นไม่ได้รับการคัดเลือก(ข) การจัดซื้อจัดจ้างพัสดุที่มีการผลิต จำหน่าย หรือให้บริการทั่วไปและมีวงเงินในการจัดซื้อจัดจ้างพัสดุครั้งหนึ่งไม่เกินวงเงิน ๑๐๐,๐๐๐ บาท(ค) การจัดซื้อจัดจ้างพัสดุที่มีผู้ประกอบการซึ่งมีคุณสมบัติโดยตรงเพียงรายเดียวหรือการจัดซื้อจัดจ้างพัสดุจากผู้ประกอบการซึ่งเป็นตัวแทนจำหน่ายหรือตัวแทนผู้ให้บริการเพียงรายเดียวในประเทศไทยและไม่มีพัสดุอื่นที่จะใช้ทดแทนได้(ง) มีความจำเป็นต้องใช้พัสดุนั้น โดยฉุกเฉิน เนื่องจากอุบัติภัยหรือธรรมชาติพิบัติภัย(จ) การจัดซื้อจัดจ้างพัสดุที่จำเป็นเร่งด่วนหากล่าช้าอาจทำให้เกิดความเสียหายแก่กองทุน(ฉ)เป็นพัสดุที่เกี่ยวพันกับพัสดุที่ได้จัดซื้อจัดจ้างพัสดุไว้ก่อนแล้วและมีความจำเป็นต้องการจัดซื้อจัดจ้างพัสดุเพิ่มเติม เพื่อความสมบูรณ์หรือต่อเนื่องในการใช้พัสดุหรืองานจ้างนั้นและให้รวมถึงการต่อสัญญาซื้อหรือการต่อสัญญาจ้าง(ช) เป็นพัสดุที่จะขายทอดตลาดโดยหน่วยงานของรัฐองค์การระหว่างประเทศหรือหน่วยงานของต่างประเทศ(ซ) เป็นพัสดุที่เป็นที่ดินและสิ่งก่อสร้างซึ่งจำเป็นต้องซื้อ หรือการเช่าเฉพาะแห่ง(ฌ) เป็นการจัดซื้อจัดจ้างพัสดุจากหน่วยงานของรัฐซึ่งเป็นผู้ผลิตและหรือจำหน่ายพัสดุหรือเป็นผู้รับจ้างงานนั้น(ญ)พัสดุที่ต้องการจัดซื้อจัดจ้างมีคุณลักษณะเฉพาะเป็นพิเศษหรือซับซ้อนหรือต้องผลิตก่อสร้าง หรือให้บริการโดยผู้ประกอบการที่มีฝีมือโดยเฉพาะหรือมีความชำนาญเป็นพิเศษ หรือมีทักษะสูงและผู้ประกอบการนั้นมีจำนวนจำกัด(ฎ)เป็นงานจ้างซ่อมพัสดุที่จำเป็นต้องถอดตรวจให้ทราบความชำรุดเสียหายเสียก่อนจึงจะประมาณค่าซ่อมได้เช่น งานจ้างซ่อมเครื่องจักร เครื่องมือกล เครื่องยนต์เครื่องไฟฟ้าหรือเครื่องอิเล็กทรอนิกส์ เป็นต้นข้อ ๑๒ ก่อนดำเนินการจัดซื้อจัดจ้างพัสดุให้เจ้าหน้าที่พัสดุ จัดทำรายงานเสนอประธาน คพรฟ.เพื่อขออนุมัติดำเนินการจัดซื้อจัดจ้างโดยต้องแสดงรายการประกอบการพิจารณาอนุมัติอย่างน้อย ดังต่อไปนี้(๑) วัตถุประสงค์หรือความจำเป็นที่ต้องจัดซื้อหรือจ้าง(๒) จำนวนพัสดุคงเหลือที่มีประเภท ชนิดลักษณะเดียวกับพัสดุที่จะจัดซื้อจัดจ้าง(๓) วงเงินที่จะใช้ในการจัดซื้อหรือจ้าง(๔) รายละเอียดของพัสดุที่จะจัดซื้อหรือจ้าง(๕) ราคาพัสดุที่เคยจัดซื้อจัดจ้างครั้งหลังสุด ราคาอ้างอิงของพัสดุหรือราคากลางสำหรับงานก่อสร้าง(๖) กำหนดเวลาที่จะต้องใช้พัสดุนั้น หรือให้งานนั้นแล้วเสร็จ(๗) วิธีจัดซื้อจัดจ้าง(๘) ข้อเสนออื่น ๆ (ถ้ามี)ข้อ ๑๓ ในการดำเนินการจัดซื้อจัดจ้างพัสดุแต่ละครั้งให้ประธาน คพรฟ. แต่งตั้งคณะกรรมการจัดซื้อจัดจ้างขึ้นเพื่อปฏิบัติตามระเบียบนี้คณะละไม่น้อยกว่า ๓ คน ประกอบด้วย ประธานกรรมการ ๑ คน และกรรมการอย่างน้อย ๒ คนแล้วแต่กรณีดังนี้(๑) คณะกรรมการดำเนินการจัดซื้อจัดจ้าง(๒) คณะกรรมการตรวจรับพัสดุการจ้างก่อสร้างแต่ละครั้งที่มีราคาตั้งแต่ ๑๐๐,๐๐๐ บาทขึ้นไป ให้แต่งตั้งเจ้าหน้าที่กองทุนหรือผู้ซึ่งมีความรู้ความชำนาญเกี่ยวกับงานก่อสร้างร่วมเป็นคณะกรรมการตรวจรับพัสดุและให้แต่งตั้งผู้ควบคุมงาน ๑ คนข้อ ๑๔ คณะกรรมการดำเนินการจัดซื้อจัดจ้างและคณะกรรมการตรวจรับพัสดุ ตามข้อ ๑๓ ให้แต่งตั้งจากกรรมการ คพรฟ. กรรมการ คพรต.เจ้าหน้าที่กองทุน หรือบุคคลที่มีภูมิลำเนาในพื้นที่ประกาศในการดำเนินการจัดซื้อจัดจ้างครั้งเดียวกันผู้ได้รับแต่งตั้งเป็นกรรมการในคณะกรรมการจัดซื้อจัดจ้างตามข้อ ๑๓ (๑) และ (๒)จะเป็นบุคคลเดียวกันมิได้คณะกรรมการตรวจรับพัสดุจะต้องมีกรรมการ คพรฟ. หรือ กรรมการ คพรต.อย่างน้อย ๑ คน เป็นกรรมการข้อ ๑๕ คณะกรรมการดำเนินการจัดซื้อจัดจ้างมีหน้าที่ดังต่อไปนี้(๑) ตรวจสอบคุณสมบัติผู้ยื่นข้อเสนอ(๒) พิจารณาข้อเสนอที่มีคุณสมบัติตามข้อกำหนด(๓) เจรจาต่อรองราคาเพื่อให้ได้ราคาที่เหมาะสม(๔) จัดทำรายงานผลการพิจารณาคัดเลือกการจัดซื้อจัดจ้างพัสดุและความเห็น พร้อมด้วยเอกสารที่ได้รับมาทั้งหมด เสนอต่อประธาน คพรฟ.เพื่อพิจารณาอนุมัติให้จัดทำข้อตกลงหรือสัญญาต่อไปข้อ ๑๖ บุคคลที่จะเข้ายื่นข้อเสนอหรือเจรจาต่อรองราคาในการจัดซื้อจัดจ้างพัสดุของคพรฟ. อย่างน้อยต้องมีคุณสมบัติ ดังต่อไปนี้(๑) มีความสามารถตามกฎหมาย(๒) ไม่เป็นบุคคลล้มละลาย(๓) ไม่อยู่ระหว่างเลิกกิจการ(๔)ไม่เป็นบุคคลซึ่งถูกระบุชื่อไว้ในบัญชีรายชื่อผู้ทิ้งงานของราชการ หรือสำนักงานให้บุคคลที่เข้ายื่นข้อเสนอหรือเจรจาต่อรองราคาในการจัดซื้อจัดจ้างรับรองตนเองถึงคุณสมบัติตามวรรคหนึ่งในวันยื่นข้อเสนอด้วยข้อ ๑๗ เอกสารเชิญชวนให้เข้ายื่นข้อเสนอหรือเจรจาต่อรองราคาอย่างน้อยต้องมีรายละเอียด ดังต่อไปนี้(๑) ชื่อและที่อยู่ของกองทุนพัฒนาไฟฟ้าในพื้นที่ประกาศที่ประสงค์จะจัดซื้อจัดจ้าง(๒) ประเภท ลักษณะ ปริมาณ และคุณภาพของพัสดุที่จะจัดซื้อจัดจ้างรวมทั้งสถานที่ส่งมอบพัสดุสถานที่ให้บริการ และแบบแปลน แผนผังหรือโมเดลของสิ่งก่อสร้าง(๓) คุณสมบัติของบุคคลที่จะเข้ายื่นข้อเสนอหรือเจรจาต่อรองราคา(๔) ระยะเวลาในการส่งมอบพัสดุ กำหนดเวลาแล้วเสร็จของงานหรือตารางเวลาการให้บริการ(๕) วัน เวลา และสถานที่ยื่นข้อเสนอ(๖) เอกสารหลักฐานที่ต้องใช้ในการยื่นข้อเสนอ(๗) รายละเอียดของราคาพัสดุที่เสนอ ซึ่งต้องรวมค่าลิขสิทธิ์ ค่าขนส่งค่าภาษี ค่าประกัน และค่าใช้จ่ายอื่น ๆ ด้วย(๘) ระยะเวลาการยืนราคา(๙) เกณฑ์ในการพิจารณาข้อเสนอ(๑๐) ข้อกำหนดในสัญญา และแบบฟอร์มของสัญญา(๑๑) ข้อสงวนสิทธิของ คพรฟ. ในกรณีที่ผู้ยื่นข้อเสนอหรือเจรจาต่อรองราคามีคุณสมบัติไม่ถูกต้องหรือไม่ปฏิบัติตามข้อกำหนดในเอกสารเชิญชวน(๑๒) สิทธิในการยกเลิกการจัดซื้อจัดจ้าง(๑๓) หลักเกณฑ์และวิธีวางหลักประกันข้อเสนอและหลักประกันสัญญามูลค่าของหลักประกันการคืนหลักประกัน และการยึดหลักประกันข้อ ๑๘ เพื่อประกันความเสียหายที่อาจเกิดขึ้นจากกรณีที่ผู้ยื่นข้อเสนอไม่ปฏิบัติตามกระบวนการจัดซื้อจัดจ้างคพรฟ. อาจกำหนดในเอกสารเชิญชวนให้ผู้ยื่นข้อเสนอวางหลักประกันข้อเสนอก็ได้หลักประกันตามวรรคหนึ่ง ได้แก่(๑) เงินสด(๒) เช็คที่ธนาคารเป็นผู้สั่งจ่าย ซึ่งเป็นเช็คลงวันที่ที่ใช้เช็คนั้นชำระต่อเจ้าหน้าที่กองทุนหรือก่อนวันนั้นไม่เกินสามวันทำการ(๓) หนังสือค้ำประกันของธนาคารที่ประกอบธุรกิจในราชอาณาจักรไทย(๔)พันธบัตรรัฐบาลไทยซึ่งได้จดทะเบียนในการใช้เป็นหลักประกันที่ธนาคารแห่งประเทศไทยในกรณีที่หน่วยงานของรัฐเป็นผู้ยื่นข้อเสนอไม่ต้องวางหลักประกันการจัดซื้อจัดจ้างพัสดุด้วยวิธีประกาศเชิญชวนทั่วไปจะต้องให้ผู้ยื่นข้อเสนอวางหลักประกันข้อเสนอพร้อมกับการยื่นซองข้อเสนอในอัตราไม่ต่ำกว่าร้อยละ ๕ ของวงเงินที่ใช้ในการจัดซื้อจัดจ้างครั้งนั้นให้ คพรฟ. คืนหลักประกันข้อเสนอ ให้แก่ผู้ยื่นข้อเสนอหรือผู้ค้ำประกันได้ต่อเมื่อได้ทำสัญญาหรือข้อตกลงหรือผู้ยื่นข้อเสนอได้พ้นจากข้อผูกพันแล้วข้อ ๑๙ การจัดซื้อจัดจ้างโดยวิธีประกาศเชิญชวนทั่วไปให้ คพรฟ. ประกาศให้ทราบเป็นการทั่วไปว่าจะดำเนินการจัดซื้อจัดจ้างพัสดุใด วันเวลา สถานที่ และวิธีการรับเอกสารเชิญชวนการจัดซื้อจัดจ้างโดยวิธีคัดเลือก ให้ คพรฟ.มีหนังสือเชิญผู้ประกอบการที่มีคุณสมบัติตรงตามที่กำหนดไม่น้อยกว่าสามรายให้เข้ามายื่นข้อเสนอการจัดซื้อจัดจ้างโดยวิธีเฉพาะเจาะจง ให้ คพรฟ.มีหนังสือเชิญผู้ประกอบการที่มีคุณสมบัติตรงตามที่กำหนดเพียงรายเดียวให้เข้ามายื่นข้อเสนอหรือให้เข้ามาเจรจาต่อรองราคาประกาศตามวรรคหนึ่ง ให้ปิดไว้โดยเปิดเผย ณ ที่ทำการ คพรฟ.และสำนักงานคณะกรรมการกำกับกิจการพลังงานประจำเขต ไม่น้อยกว่า ๗วันทำการก่อนวันรับซองข้อเสนอ และเปิดเผยในเวปไซต์ของสำนักงาน หรือ คพรฟ. (ถ้ามี)ข้อ ๒๐ ในกรณีที่เห็นสมควรหรือเมื่อได้รับการร้องขอจากผู้ประกอบการซึ่งได้รับเอกสารเชิญชวนให้ คพรฟ. จัดให้มีการประชุมชี้แจงรายละเอียดของเอกสารเชิญชวนโดยให้มีหนังสือเชิญผู้ประกอบการทุกรายซึ่งได้รับหรือซื้อเอกสารเชิญชวนให้เข้าร่วมประชุมการประชุมชี้แจงตามวรรคหนึ่งต้องจัดให้มีขึ้นก่อนวันยื่นข้อเสนอวันแรกข้อ ๒๑ ในกรณีที่มีความจำเป็นต้องแก้ไขเอกสารเชิญชวนให้ คพรฟ.จัดทำเอกสารเชิญชวนเพิ่มเติมและส่งไปยังผู้ประกอบการซึ่งได้รับเอกสารเชิญชวนทุกรายก่อนวันยื่นข้อเสนอโดยมิชักช้าหากการแก้ไขเอกสารเชิญชวนตามวรรคหนึ่งเป็นการแก้ไขในสาระสำคัญและอาจก่อให้เกิดความได้เปรียบเสียเปรียบกับผู้ประกอบการในการยื่นข้อเสนอให้ คพรฟ.พิจารณาขยายเวลายื่นข้อเสนอเพื่อให้ผู้ประกอบการศึกษารายละเอียดและปรับปรุงข้อเสนอของตนการขยายเวลาตามวรรคสอง ให้ คพรฟ. ทำเป็นประกาศปิดไว้ ณ ที่ทำการ คพรฟ.และสำนักงานคณะกรรมการกำกับกิจการพลังงานประจำเขต และเปิดเผยในเวปไซต์ ของสำนักงานหรือ คพรฟ. (ถ้ามี)ข้อ ๒๒ เมื่อมีการยื่นข้อเสนอตามวัน เวลาและสถานที่ตามที่กำหนดให้เจ้าหน้าที่พัสดุลงทะเบียนรับไว้เป็นหลักฐานและออกใบรับให้แก่ผู้ยื่นข้อเสนอโดยการยื่นข้อเสนอให้ยื่นตามวิธีใดวิธีหนึ่ง แล้วแต่กรณี ดังต่อไปนี้(๑) ยื่นข้อเสนอด้านเทคนิคและข้อเสนอด้านราคาพร้อมกันโดยแยกเป็น ๒ซอง(๒) ยื่นข้อเสนอด้านราคาเพียงซองเดียวข้อ ๒๓ ในกรณีมีผู้ยื่นข้อเสนอต่อคพรฟ. เมื่อพ้นวันและเวลาที่กำหนดไว้ในประกาศหรือเอกสารเชิญชวนหรือข้อเสนอนั้นส่งมาถึง คพรฟ. เมื่อพ้นวันและเวลาดังกล่าวให้ส่งข้อเสนอนั้นคืนไปยังผู้ยื่นข้อเสนอโดยไม่เปิดซองข้อ ๒๔ คพรฟ.ต้องเก็บข้อเสนอของผู้ยื่นข้อเสนอทุกรายเป็นความลับห้ามมิให้เปิดเผยข้อเสนอของผู้ยื่นข้อเสนอต่อผู้ซึ่งมิได้เกี่ยวข้องกับการจัดซื้อจัดจ้างครั้งนั้นหรือต่อผู้ยื่นข้อเสนอรายอื่นข้อ ๒๕ ให้คณะกรรมการดำเนินการจัดซื้อจัดจ้างพิจารณาเฉพาะข้อเสนอของผู้ยื่นข้อเสนอที่มีคุณสมบัติถูกต้องครบถ้วนตามเอกสารเชิญชวนและมีข้อเสนอด้านเทคนิคถูกต้องตรงตามเงื่อนไขที่กำหนดข้อ ๒๖ การพิจารณาข้อเสนอให้ดำเนินการดังนี้(๑) กรณียื่นข้อเสนอตามวิธีข้อ ๒๒ (๑)ให้พิจารณาข้อเสนอด้านเทคนิคของผู้ยื่นข้อเสนอทุกรายแล้วจัดลำดับและให้เปิดซองข้อเสนอด้านราคาของผู้ยื่นข้อเสนอที่มีข้อเสนอด้านเทคนิคที่ดีที่สุดและเจรจาให้ได้ราคาที่เหมาะสมหากเจรจาไม่ได้ผล ให้เสนอประธาน คพรฟ. เพื่อพิจารณายกเลิกการเจรจากับผู้ยื่นข้อเสนอรายนั้นแล้วเปิดซองข้อเสนอด้านราคาของผู้ยื่นข้อเสนอที่มีข้อเสนอด้านเทคนิคที่ดีที่สุดรายถัดไปและเจรจาต่อรองให้ได้ราคาที่เหมาะสม(๒) กรณีการยื่นข้อเสนอตามข้อ ๒๒ (๒)ให้เลือกข้อเสนอด้านราคาที่ต่ำที่สุดข้อ ๒๗ การพิจารณาคัดเลือกผู้ยื่นข้อเสนอตามวิธีการจัดซื้อจัดจ้างพัสดุตามข้อ๑๐ ให้คณะกรรมการดำเนินการจัดซื้อจัดจ้าง คัดเลือกด้วยความรอบคอบเป็นประโยชน์ต่อการใช้งานโดยคำนึงถึงประโยชน์ของกองทุนเป็นสำคัญข้อ ๒๘ การจัดซื้อจัดจ้างพัสดุที่มีวงเงินจัดซื้อจัดจ้างไม่เกิน๑๐,๐๐๐ บาท ให้เจ้าหน้าที่พัสดุรายงานขอความเห็นชอบ และอนุมัติต่อประธานคพรฟ.เพื่อยกเว้นไม่ต้องปฏิบัติตามระเบียบพัสดุหลักเกณฑ์และการจัดซื้อจัดจ้างพัสดุตามปกติตามข้อ๑๐ ข้อ ๑๑ ข้อ ๑๒ ข้อ ๑๓ ข้อ ๑๕ และข้อ ๒๖ และเมื่อประธาน คพรฟ.ได้ให้ความเห็นชอบและอนุมัติแล้ว ให้เจ้าหน้าที่พัสดุเรียกให้ผู้ขายรายใดรายหนึ่งให้ส่งมอบพัสดุหรือเรียกให้ผู้รับจ้างรายใดรายหนึ่งเข้าดำเนินการทันทีแล้วแต่กรณี เมื่อได้ดำเนินการแล้ว ให้รายงานขอความเห็นชอบและอนุมัติต่อประธานคพรฟ. และเมื่อประธาน คพรฟ. ได้ให้ความเห็นชอบและอนุมัติแล้ว ให้ถือว่ารายงานดังกล่าวเป็นการจัดซื้อจัดจ้างและการตรวจรับสมบูรณ์แล้วข้อ ๒๙ ในการจัดซื้อหรือจัดจ้างห้ามแบ่งแยกการซื้อหรือการจ้างออกเป็นส่วน ๆหรือทำการซื้อหรือการจ้างซ้ำกันหลายครั้งในช่วงเวลาใกล้กันโดยมีเจตนาหลีกเลี่ยงวิธีการจัดซื้อจัดจ้างพัสดุที่มีความรัดกุมหรือหลีกเลี่ยงอำนาจอนุมัติภายในวงเงินที่สูงกว่ายกเว้นกรณีที่เป็นการจัดซื้อจัดจ้างในคราวเดียวกันหรือโครงการเดียวกันหรือภายในพื้นที่ทำงานเดียวกัน อาจแบ่งงานออกได้เป็นส่วน ๆเพื่อให้สอดคล้องกับตารางแผนการดำเนินงานโดยใช้วิธีการจัดซื้อจัดจ้างพัสดุตามอำนาจและวงเงินของส่วนงานที่แบ่งไว้การจัดซื้อจัดจ้างในคราวเดียวกัน หรือโครงการเดียวกันหรือภายในพื้นที่ทำงานเดียวกันตามวรรคหนึ่งจะต้องได้รับอนุมัติจากผู้มีอำนาจแล้วแต่กรณีก่อนส่วนที่ ๒กระบวนการจ้างที่ปรึกษา ข้อ ๓๐ การจ้างที่ปรึกษากระทำได้ ๒ วิธีดังต่อไปนี้(๑) วิธีคัดเลือก ได้แก่การจ้างที่ปรึกษาโดยการคัดเลือกที่ปรึกษาที่มีคุณสมบัติเหมาะสมที่จะทำงานนั้นให้เหลือน้อยรายและเชิญชวนที่ปรึกษาที่ได้รับการคัดเลือกให้เหลือน้อยรายดังกล่าวยื่นข้อเสนอเข้ารับงานนั้นๆ เพื่อพิจารณาคัดเลือกรายที่ดีที่สุด(๒) วิธีเฉพาะเจาะจง ได้แก่ การจ้างที่ปรึกษาที่ คพรฟ.ตกลงจ้างผู้ให้บริการรายใดรายหนึ่งซึ่งเคยทราบหรือเคยเห็นความสามารถและผลงานแล้วและเป็นผู้ให้บริการที่เชื่อถือได้ข้อ ๓๑ ก่อนดำเนินการจ้างที่ปรึกษาให้เจ้าหน้าที่พัสดุจัดทำรายงานขออนุมัติการจ้างที่ปรึกษาต่อประธาน คพรฟ. โดยต้องแสดงเหตุผลและความจำเป็นขอบเขตการดำเนินงาน วงเงินที่ใช้จ้าง วิธีการจ้าง และข้อเสนออื่น ๆ (ถ้ามี)พร้อมทั้งการอนุมัติแต่งตั้งคณะกรรมการดำเนินการจ้างที่ปรึกษาเพื่อปฏิบัติการตามระเบียบนี้ แล้วแต่กรณี คือ(๑) คณะกรรมการดำเนินการจ้างที่ปรึกษาโดยวิธีคัดเลือก(๒) คณะกรรมการดำเนินการจ้างที่ปรึกษาโดยวิธีเฉพาะเจาะจงข้อ ๓๒ คณะกรรมการดำเนินการจ้างที่ปรึกษา ตามข้อ๓๑ ประกอบด้วย ประธานกรรมการ ๑ คน และกรรมการอย่างน้อย ๒ คน แต่งตั้งจากกรรมการคพรฟ. กรรมการ คพรต. หรือเจ้าหน้าที่กองทุน (ถ้ามี) หรือบุคคลที่มีภูมิลำเนาในพื้นที่ประกาศและอาจแต่งตั้งผู้ชำนาญการ หรือผู้ทรงคุณวุฒิในงาน เป็นกรรมการด้วยก็ได้ข้อ ๓๓ การจ้างที่ปรึกษาโดยวิธีคัดเลือกให้ดำเนินการดังต่อไปนี้(๑) ให้คณะกรรมการดำเนินการจ้างที่ปรึกษาโดยวิธีคัดเลือกทำหน้าที่จัดหารายชื่อของที่ปรึกษาไทยที่มีคุณสมบัติเหมาะสมมากที่สุดและพิจารณาคัดเลือกที่ปรึกษาให้เหลืออย่างมาก ๖ ราย เสนอประธาน คพรฟ. เพื่อพิจารณาโดยให้ขอรายชื่อที่ปรึกษาไทยหรือตรวจสอบข้อมูลรายชื่อจากเวปไซต์ศูนย์ข้อมูลที่ปรึกษากระทรวงการคลังหรือขอรายชื่อที่ปรึกษาไทยจากส่วนราชการ หรือรัฐวิสาหกิจต่าง ๆซึ่งเคยดำเนินการจ้างที่ปรึกษาในงานประเภทเดียวกันกรณีที่ คพรฟ. มีรายชื่อที่ปรึกษาที่มีคุณสมบัติที่เหมาะสมอยู่แล้วคณะกรรมการดำเนินการจ้างที่ปรึกษาโดยวิธีคัดเลือกอาจพิจารณาคัดเลือกให้เหลือน้อยรายโดยไม่ดำเนินการตามวรรคหนึ่งก็ได้(๒) ให้ประธาน คพรฟ. ออกหนังสือเชิญชวนที่ปรึกษาที่ได้คัดเลือกไว้เพื่อยื่นข้อเสนอเข้ารับงานตามวิธีใดวิธีหนึ่ง ดังต่อไปนี้(ก) ยื่นข้อเสนอด้านเทคนิคและข้อเสนอด้านราคาพร้อมกันโดยแยกเป็น ๒ซอง(ข) ยื่นข้อเสนอด้านเทคนิคเพียงซองเดียวข้อ ๓๔ คณะกรรมการดำเนินการจ้างที่ปรึกษาโดยวิธีคัดเลือกมีหน้าที่ดังต่อไปนี้(๑) กำหนดหลักเกณฑ์การพิจารณาคัดเลือก(๒) พิจารณาข้อเสนอด้านเทคนิคของที่ปรึกษาทุกรายแล้วจัดลำดับและให้พิจารณาข้อเสนอด้านราคา ดังนี้(ก) ในกรณีการยื่นข้อเสนอตามข้อ ๓๓ (๒) (ก)ให้เปิดซองข้อเสนอด้านราคาของที่ปรึกษาที่มีข้อเสนอด้านเทคนิคที่ดีที่สุดและเจรจาให้ได้ราคาที่เหมาะสม(ข) ในกรณีการยื่นข้อเสนอตามข้อ ๓๓ (๒) (ข)ให้เชิญที่ปรึกษาที่มีข้อเสนอด้านเทคนิคที่ดีที่สุดยื่นข้อเสนอด้านราคาของที่ปรึกษาและเจรจาให้ได้ราคาที่เหมาะสมหากเจรจาไม่ได้ผล ให้เสนอประธาน คพรฟ. เพื่อพิจารณายกเลิกการเจรจากับที่ปรึกษารายนั้นแล้วเปิดซองข้อเสนอด้านราคาของที่ปรึกษาที่มีข้อเสนอด้านเทคนิคที่ดีที่สุดรายถัดไปหรือเชิญที่ปรึกษาที่มีข้อเสนอด้านเทคนิคที่ดีที่สุดรายถัดไปให้ยื่นข้อเสนอด้านราคาแล้วแต่กรณี และเจรจาต่อรองให้ได้ราคาที่เหมาะสม(๓) เมื่อเจรจาได้ราคาที่เหมาะสมแล้วให้คณะกรรมการดำเนินการจ้างที่ปรึกษาโดยวิธีคัดเลือกพิจารณาเงื่อนไขต่าง ๆที่จะกำหนดในข้อตกลงหรือสัญญา(๔) ให้คณะกรรมการดำเนินการจ้างที่ปรึกษาโดยวิธีคัดเลือกรายงานผลการพิจารณา และความเห็นพร้อมด้วยเอกสารที่ได้รับไว้ทั้งหมดต่อประธาน คพรฟ.เพื่อพิจารณาอนุมัติจัดทำข้อตกลงหรือสัญญา(๕) กำกับงานจ้างที่ปรึกษา โดยถือขอบเขตการดำเนินงานคุณภาพและระยะเวลาส่งมอบงานจ้างที่ปรึกษาให้ถูกต้องตามที่กำหนดในข้อตกลงหรือสัญญาเป็นหลักทั้งนี้ให้รวมถึงงานจ้างที่ปรึกษาที่มีคุณภาพสูงกว่ากำหนดและเป็นประโยชน์ต่อกองทุนและโครงการชุมชนโดยที่ไม่มีค่าใช้จ่ายเพิ่มเติม(๖) จัดทำรายงานผลการตรวจรับงานจ้างที่ปรึกษาและหลักฐานการตรวจรับต่อประธาน คพรฟ. เพื่อพิจารณาเบิกจ่ายต่อไป(๗) จัดทำรายงานเสนอต่อประธาน คพรฟ.เพื่อพิจารณาในกรณีที่มีความจำเป็นต้องแก้ไขข้อตกลงหรือสัญญา ยกเลิกสัญญา งดหรือลดหย่อนการปรับในกรณีที่ใช้วิธีการยื่นข้อเสนอตามข้อ ๓๓ (๒) (ก)หลังจากตัดสินให้ทำสัญญากับที่ปรึกษาซึ่งได้รับการคัดเลือกแล้วให้เจ้าหน้าที่พัสดุส่งคืนซองข้อเสนอด้านราคาให้แก่ที่ปรึกษารายอื่นที่ได้ยื่นไว้โดยไม่เปิดซองข้อ ๓๕ การจ้างที่ปรึกษาโดยวิธีคัดเลือก กรณีเป็นงานที่ไม่ยุ่งยากซับซ้อนและมีที่ปรึกษา ซึ่งสามารถทำงานนั้นได้เป็นการทั่วไปหรือมีที่ปรึกษาที่มีคุณสมบัติเหมาะสมที่จะทำงานนั้น ให้อยู่ในดุลพินิจของประธานคพรฟ. ที่จะออกหนังสือเชิญชวนที่ปรึกษาที่ได้คัดเลือกไว้ให้ยื่นข้อเสนอเพื่อรับงานโดยให้ดำเนินการตามวิธีดังต่อไปนี้ คือ(๑) ให้ที่ปรึกษายื่นข้อเสนอด้านเทคนิค และข้อเสนอด้านราคาพร้อมกันโดยแยกเป็น ๒ ซอง(๒) ให้คณะกรรมการดำเนินการจ้างที่ปรึกษาโดยวิธีคัดเลือกพิจารณาข้อเสนอด้านเทคนิคของที่ปรึกษาทุกราย และจัดลำดับ(๓) เปิดซองราคาของผู้ที่ได้รับการจัดลำดับไว้อันดับหนึ่งถึงอันดับสามตาม(๒) พร้อมกันแล้วเลือกรายที่เสนอราคาต่ำสุดมาเจรจาต่อรองราคาเป็นลำดับแรก(๔) หากเจรจาตาม (๓) แล้วไม่ได้ผลให้ยกเลิกแล้วเจรจากับรายที่เสนอราคาต่ำรายถัดไปตามลำดับ เมื่อเจรจาได้ผลประการใดให้ดำเนินการตามข้อ ๓๔ (๓) และ (๔)ข้อ ๓๖ การจ้างที่ปรึกษาโดยวิธีคัดเลือกกรณีเป็นรายบุคคลที่ไม่ต้องยื่นข้อเสนอด้านเทคนิคให้ดำเนินการคัดเลือกที่ปรึกษาที่มีคุณสมบัติเหมาะสมตามนัยข้อ๓๓ และพิจารณาจัดลำดับ และเมื่อสามารถจัดลำดับได้แล้วให้เชิญรายที่เหมาะสมที่สุดมาเสนอราคาค่าจ้างเพื่อเจรจาต่อรองราคาตามลำดับข้อ ๓๗ การจ้างที่ปรึกษาโดยวิธีเฉพาะเจาะจงให้กระทำได้ในกรณีใดกรณีหนึ่ง ดังต่อไปนี้(๑) การจ้างที่มีค่างานจ้างไม่เกิน ๕๐๐,๐๐๐ บาท(๒) การจ้างเพื่อทำงานต่อเนื่องจากงานที่ได้ทำอยู่แล้ว(๓) การจ้างหน่วยงานภาครัฐ ให้ดำเนินการจ้างได้โดยตรง(๔) การจ้างที่ต้องกระทำโดยเร่งด่วน หากล่าช้าอาจจะเสียหายแก่กองทุนและมีความจำเป็นที่จะต้องดำเนินการจ้างโดยวิธีเฉพาะเจาะจงก็ให้กระทำได้ข้อ ๓๘ คณะกรรมการดำเนินการจ้างที่ปรึกษาโดยวิธีเฉพาะเจาะจงมีหน้าที่ดังต่อไปนี้(๑) พิจารณาข้อเสนอด้านเทคนิคและอัตราค่าจ้างและค่าใช้จ่ายอื่น ๆที่เกี่ยวเนื่องกับบริการของที่ปรึกษาที่จะจ้างและเจรจาต่อรอง(๒) เมื่อเจรจาได้ราคาที่เหมาะสมแล้วให้คณะกรรมการดำเนินการจ้างที่ปรึกษาโดยวิธีเฉพาะเจาะจงพิจารณาเงื่อนไขต่าง ๆที่จะกำหนดในข้อตกลงหรือสัญญา(๓) รายงานผลการพิจารณา และความเห็นพร้อมด้วยเอกสารที่รับไว้ทั้งหมดต่อประธานคพรฟ. เพื่อพิจารณาอนุมัติจัดทำข้อตกลงหรือสัญญาต่อไป(๔) กำกับงานจ้างที่ปรึกษา โดยถือขอบเขตการดำเนินงานคุณภาพและระยะเวลาส่งมอบงานจ้างที่ปรึกษาให้ถูกต้องตามที่กำหนดในข้อตกลงหรือสัญญาเป็นหลักทั้งนี้ ให้รวมถึงงานจ้างที่ปรึกษาที่มีคุณภาพสูงกว่าที่กำหนดและเป็นประโยชน์ต่อกองทุนโดยที่ไม่มีค่าใช้จ่ายเพิ่มเติม(๕) จัดทำรายงานผลการตรวจรับงานจ้างที่ปรึกษาและหลักฐานการตรวจรับต่อประธาน คพรฟ. เพื่อพิจารณาเบิกจ่ายต่อไป(๖) จัดทำรายงานเสนอต่อประธาน คพรฟ. เพื่อพิจารณาในกรณีที่มีความจำเป็นต้องแก้ไขข้อตกลงหรือสัญญายกเลิกสัญญา งดหรือลดหย่อนการปรับส่วนที่ ๓กระบวนการเช่า ข้อ ๓๙ การเช่าอัตราค่าเช่ารวมทั้งค่าบริการอื่นเกี่ยวกับการเช่าให้ผู้มีอำนาจดำเนินการได้ตามความจำเป็นและเหมาะสมในกรณีที่มีความจำเป็นต้องจ่ายค่าเช่าล่วงหน้าให้จ่ายได้ไม่เกินร้อยละ ๒๐ ของค่าเช่าทั้งสัญญา และให้กระทำได้เฉพาะกรณีการเช่าซึ่งมีระยะเวลาไม่เกิน๑ ปีการเช่าให้นำวิธีการและขั้นตอนการจัดซื้อจัดจ้างพัสดุตามส่วนที่ ๑มาใช้บังคับโดยอนุโลมส่วนที่ ๔สัญญาและหลักประกัน ข้อ ๔๐ การทำสัญญาเป็นหลักฐานในการจัดซื้อ จัดจ้างการจ้างที่ปรึกษา และการเช่าให้ดำเนินการดังนี้(๑) ในการจัดซื้อ จัดจ้าง การจ้างที่ปรึกษา หรือการเช่าแต่ละครั้งให้ประธาน คพรฟ. จัดทำสัญญาตามตัวอย่างที่สำนักงานกำหนด โดยสัญญาให้ทำเป็นภาษาไทยในกรณีมีความจำเป็นไม่สามารถใช้ตัวอย่างสัญญาที่สำนักงานกำหนดได้หรือกรณีการเช่าซึ่งผู้เช่าจะต้องเสียเงินอื่นใดนอกจากค่าเช่าหรือในกรณีที่ประธานคพรฟ. เห็นว่าจะมีปัญหาในทางเสียเปรียบหรือไม่รัดกุมพอให้ส่งร่างสัญญานั้นให้สำนักงานพิจารณาก่อนในกรณีจัดซื้อประกันภัย ให้ถือว่ากรมธรรม์เป็นหนังสือสัญญา(๒) การจัดซื้อจัดจ้าง การจ้างที่ปรึกษาหรือการเช่าในกรณีดังต่อไปนี้จะทำข้อตกลงเป็นหนังสือไว้ต่อกันโดยไม่ต้องทำเป็นสัญญาตาม (๑) ก็ได้โดยให้อยู่ในดุลพินิจของประธาน คพรฟ.(ก) การจัดซื้อจัดจ้าง หรือการจ้างที่ปรึกษาที่มีวงเงินไม่เกิน ๑๐๐,๐๐๐ บาท(ข) การจัดซื้อจัดจ้าง หรือการจ้างที่ปรึกษาที่คู่สัญญาสามารถส่งมอบพัสดุหรืองานจ้างได้ครบถ้วนภายในห้าวันทำการของทางราชการนับตั้งแต่วันถัดจากวันทำข้อตกลงเป็นหนังสือ(ค) การเช่า ซึ่งผู้เช่าไม่ต้องเสียเงินอื่นใดนอกจากค่าเช่า(๓) การจัดซื้อจัดจ้าง หรือการจ้างที่ปรึกษาซึ่งมีราคาไม่เกิน ๑๐,๐๐๐ บาท จะไม่ทำข้อตกลงเป็นหนังสือไว้ต่อกันก็ได้โดยให้ใช้ใบเสร็จรับเงินหรือใบแทนใบเสร็จรับเงินเป็นหลักฐานให้ส่งสำเนาสัญญาหรือข้อตกลงเป็นหนังสือซึ่งมีมูลค่าตั้งแต่หนึ่งล้านบาทขึ้นไปให้สำนักงานคณะกรรมการกำกับกิจการพลังงานประจำเขต ภายใน ๓๐ วัน นับถัดจากวันทำสัญญาหรือข้อตกลงข้อ ๔๑ ให้ประธาน คพรฟ.หรือผู้ที่ประธาน คพรฟ. มอบหมาย เป็นผู้มีอำนาจลงนามในสัญญาหรือข้อตกลงเป็นหนังสือข้อ ๔๒ สัญญาและข้อตกลงเป็นหนังสือที่ได้ลงนามแล้วจะแก้ไขเปลี่ยนแปลงมิได้เว้นแต่การแก้ไขนั้นจะเป็นความจำเป็นโดยไม่ทำให้กองทุนเสียประโยชน์หรือเป็นการแก้ไขเพื่อประโยชน์ของกองทุนให้ผู้มีอำนาจเป็นผู้อนุมัติให้แก้ไขเปลี่ยนแปลงได้ข้อ ๔๓ การกำหนดเงื่อนไขในข้อตกลงหรือสัญญาจะต้องไม่ทำให้กองทุนเสียเปรียบรวมทั้งให้มีเงื่อนไขการปรับ กรณีส่งมอบล่าช้ากว่ากำหนดการจัดซื้อจัดจ้างนอกจากการจ้างที่ปรึกษาให้กำหนดค่าปรับเป็นรายวันในอัตราตายตัวระหว่างร้อยละ ๐.๐๑ - ๐.๒๐ของราคาพัสดุที่ยังไม่ได้รับมอบเว้นแต่การจ้างซึ่งต้องการผลสำเร็จของงานทั้งหมดพร้อมกันให้กำหนดค่าปรับเป็นรายวันเป็นจำนวนเงินตายตัวในอัตราร้อยละ ๐.๐๑ - ๐.๑๐ ของราคางานจ้างนั้นแต่จะต้องไม่ต่ำกว่าวันละ ๑๐๐ บาทสำหรับงานก่อสร้างสาธารณูปโภคที่มีผลกระทบต่อการจราจรให้กำหนดค่าปรับเป็นรายวันในอัตราร้อยละ ๐.๒๕ของราคางานจ้างนั้นแต่อาจจะกำหนดขั้นสูงสุดของการปรับก็ได้ในการทำสัญญาจ้างที่ปรึกษา หากเห็นว่าถ้าไม่กำหนดค่าปรับไว้ในสัญญาจะเกิดความเสียหายให้ผู้จัดทำสัญญากำหนดค่าปรับเป็นรายวันในอัตราหรือจำนวนเงินตายตัวในอัตราร้อยละ๐.๐๑ - ๐.๑๐ ของราคางานจ้างนั้นได้ตามความเหมาะสมและจำเป็นโดยคำนึงถึงราคาและลักษณะของงานจ้างซึ่งอาจมีผลกระทบต่อการที่คู่สัญญาจะหลีกเลี่ยงไม่ปฏิบัติตามสัญญาในกรณีการจัดหาสิ่งของที่ประกอบกันเป็นชุดถ้าขาดส่วนประกอบส่วนหนึ่งส่วนใดไปแล้วจะไม่สามารถใช้การได้โดยสมบูรณ์แม้คู่สัญญาจะส่งมอบสิ่งของภายในกำหนดตามสัญญา แต่ยังขาดส่วนประกอบบางส่วนต่อมาได้ส่งมอบส่วนประกอบที่ยังขาดนั้นเกินกำหนดสัญญาให้ถือว่าไม่ได้ส่งมอบสิ่งของนั้นเลย ให้ปรับเต็มราคาของทั้งชุดในกรณีที่การจัดหาสิ่งของคิดราคารวมทั้งค่าติดตั้งหรือทดลองด้วยถ้าติดตั้งหรือทดลองเกินกว่ากำหนดตามสัญญาเป็นจำนวนวันเท่าใดให้ปรับเป็นรายวันในอัตราที่กำหนดของราคาทั้งหมดเมื่อครบกำหนดส่งมอบพัสดุตามสัญญาหรือข้อตกลง ให้ คพรฟ.รีบแจ้งการเรียกค่าปรับตามสัญญาหรือข้อตกลงจากคู่สัญญาและเมื่อคู่สัญญาได้ส่งมอบพัสดุ ให้ คพรฟ.บอกสงวนสิทธิการเรียกค่าปรับในขณะที่รับมอบพัสดุนั้นด้วยข้อ ๔๔ การทำสัญญาจะต้องให้ผู้ขาย ผู้รับจ้าง วางหลักประกันสัญญาในอัตราไม่ต่ำกว่าร้อยละ ๕ของราคาตามสัญญา สำหรับสัญญาจ้างที่ปรึกษาให้หักเงินที่จะจ่ายแต่ละครั้งในอัตราไม่ต่ำกว่าร้อยละ๕ เป็นเงินประกันในกรณีที่หน่วยงานของรัฐเป็นคู่สัญญา ไม่ต้องวางหลักประกันสัญญากรณีสัญญาเช่าอสังหาริมทรัพย์ผู้ให้เช่าไม่ต้องวางหลักประกันสัญญาข้อ ๔๕ หลักประกันสัญญาให้ใช้หลักประกันอย่างหนึ่งอย่างใด ดังต่อไปนี้(๑) เงินสด(๒) เช็คที่ธนาคารเป็นผู้สั่งจ่ายซึ่งเป็นเช็คลงวันที่ที่ใช้เช็คนั้นชำระต่อเจ้าหน้าที่หรือก่อนวันนั้นไม่เกิน ๓วันทำการ(๓) หนังสือค้ำประกันของธนาคารที่ประกอบธุรกิจในราชอาณาจักรไทย(๔) พันธบัตรรัฐบาลไทยซึ่งได้จดทะเบียนในการใช้เป็นหลักประกันที่ธนาคารแห่งประเทศไทยข้อ ๔๖ ให้ คพรฟ.คืนหลักประกันให้แก่คู่สัญญา หรือผู้ค้ำประกันหลังจากวันที่คู่สัญญาพ้นจากข้อผูกพันตามสัญญาแล้วข้อ ๔๗ ในกรณีที่มีความจำเป็นต้องจ่ายเงินล่วงหน้าให้ผู้ขายผู้รับจ้าง หรือที่ปรึกษา ให้จ่ายได้ไม่เกินร้อยละ ๒๐ ของวงเงินตามสัญญาและต้องให้ผู้ขาย ผู้รับจ้าง หรือที่ปรึกษาวางหลักประกันเงินจ่ายล่วงหน้าที่ได้รับล่วงหน้าไปนั้นโดยจะต้องกำหนดไว้ในเงื่อนไขก่อนทำสัญญา ยกเว้นในกรณีการจัดซื้อจัดจ้างพัสดุหรือการจ้างที่ปรึกษาจากหน่วยงานของรัฐ สามารถจ่ายเงินล่วงหน้าได้ไม่เกินร้อยละ ๕๐ของวงเงินตามสัญญาโดยไม่ต้องวางหลักประกันข้อ ๔๘ การงดหรือลดค่าปรับให้แก่คู่สัญญา หรือการขยายเวลาทำการตามสัญญาหรือข้อตกลงเป็นหนังสือให้คณะกรรมการตรวจรับพัสดุ แล้วแต่กรณี เสนอขออนุมัติต่อประธาน คพรฟ.ตามจำนวนวันที่เกิดขึ้นจริงเฉพาะกรณีดังต่อไปนี้(๑) เหตุเกิดจากความผิดหรือความบกพร่องของ คพรฟ.(๒) เหตุสุดวิสัย(๓)เหตุเกิดจากพฤติการณ์อันหนึ่งอันใดที่คู่สัญญาไม่ต้องรับผิดตามกฎหมายให้ คพรฟ. ระบุไว้ในสัญญาหรือข้อตกลงเป็นหนังสือกำหนดให้คู่สัญญาต้องแจ้งเหตุดังกล่าวให้ คพรฟ. ทราบภายใน ๑๕ วัน นับตั้งแต่เหตุนั้นสิ้นสุดลงหากมิได้แจ้งภายในเวลาที่กำหนดคู่สัญญาจะยกมากล่าวอ้างเพื่อขอลด หรืองดค่าปรับหรือขอขยายเวลาในภายหลังมิได้ เว้นแต่กรณี ตาม (๑) ซึ่งมีหลักฐานชัดแจ้ง หรือคพรฟ. ทราบดีอยู่แล้วตั้งแต่ต้นให้ประธาน คพรฟ. รายงานผลการดำเนินการตามวรรคหนึ่ง ต่อ คพรฟ.เพื่อทราบส่วนที่ ๕การตรวจรับการจัดซื้อจัดจ้างพัสดุและการจ้างที่ปรึกษา ข้อ ๔๙ คณะกรรมการตรวจรับพัสดุมีหน้าที่ดังต่อไปนี้(๑) ตรวจรับพัสดุ ณ ที่ทำการของผู้ใช้พัสดุนั้นหรือสถานที่ซึ่งกำหนดไว้ในสัญญาหรือข้อตกลงเป็นหนังสือการตรวจรับพัสดุ ณ สถานที่อื่น ในกรณีที่ไม่มีสัญญาหรือข้อตกลงจะต้องได้รับการอนุมัติจากประธาน คพรฟ. ก่อน(๒) เสนอขออนุมัติต่อผู้มีอำนาจในกรณีการงดหรือลดค่าปรับการขยายเวลาทำการตามสัญญาหรือข้อตกลงเป็นหนังสือรวมทั้งเสนอความเห็นต่อผู้มีอำนาจในกรณีการแก้ไขสัญญาหรือข้อตกลงเป็นหนังสือและการบอกเลิกสัญญาหรือข้อตกลงเป็นหนังสือ(๓) โดยปกติให้ตรวจรับพัสดุในวันที่ผู้ขายหรือผู้รับจ้างนำพัสดุมาส่งและให้ดำเนินการให้เสร็จสิ้นไปโดยเร็วที่สุด(๔) เมื่อตรวจถูกต้องครบถ้วนแล้วให้รับพัสดุไว้และถือว่าผู้ขายหรือผู้รับจ้างได้ส่งมอบพัสดุถูกต้องครบถ้วนตั้งแต่วันที่ผู้ขายหรือผู้รับจ้างนำพัสดุนั้นมาส่งพร้อมกับทำใบตรวจรับ โดยลงชื่อไว้เป็นหลักฐานอย่างน้อย ๒ฉบับมอบให้ผู้ขายหรือผู้รับจ้าง ๑ ฉบับ และ คพรฟ. ๑ ฉบับ แล้วแต่กรณี เพื่อรวบรวมเอกสารประกอบการจ่ายเงินและรายงานให้ประธาน คพรฟ. ทราบ(๕) ในกรณีที่ผู้ขายหรือผู้รับจ้างส่งมอบพัสดุถูกต้องแต่ไม่ครบจำนวนหรือส่งมอบครบจำนวนแต่ไม่ถูกต้องทั้งหมดถ้าสัญญาหรือข้อตกลงมิได้กำหนดไว้เป็นอย่างอื่น ให้ตรวจรับไว้เฉพาะจำนวนที่ถูกต้องและโดยปกติให้รีบรายงานประธาน คพรฟ. เพื่อแจ้งให้ผู้ขายหรือผู้รับจ้างทราบภายใน ๓วันทำการนับแต่วันตรวจพบ แต่ทั้งนี้ไม่ตัดสิทธิ์ของ คพรฟ.ที่จะปรับผู้ขายหรือผู้รับจ้างในจำนวนที่ส่งมอบไม่ครบถ้วนหรือไม่ถูกต้องนั้น(๖) การตรวจรับพัสดุที่ประกอบกันเป็นชุดหรือหน่วยถ้าขาดส่วนประกอบอย่างใดอย่างหนึ่งไปแล้วจะไม่สามารถใช้การได้โดยสมบูรณ์ให้ถือว่าผู้ขายหรือผู้รับจ้างยังมิได้ส่งมอบพัสดุนั้นและโดยปกติให้รีบรายงานให้ประธาน คพรฟ. ทราบเพื่อแจ้งให้ผู้ขายหรือผู้รับจ้างทราบภายใน ๓ วันทำการ นับแต่วันตรวจพบ(๗) ถ้ากรรมการตรวจรับพัสดุบางคนไม่ยอมรับพัสดุ โดยทำความเห็นแย้งไว้ให้เสนอประธาน คพรฟ. เพื่อพิจารณาสั่งการ ถ้าประธาน คพรฟ.สั่งการให้ตรวจรับพัสดุนั้นไว้ จึงจะดำเนินการตาม (๕)ข้อ ๕๐ ในการจ้างก่อสร้างคณะกรรมการตรวจรับพัสดุ มีหน้าที่ดังต่อไปนี้(๑) ตรวจสอบรายงานการปฏิบัติงานของผู้รับจ้างและเหตุการณ์แวดล้อมที่ผู้ควบคุมงานรายงานโดยตรวจสอบกับแบบรูปรายละเอียดและข้อกำหนดในสัญญา หรือข้อตกลง รวมทั้งรับทราบหรือพิจารณาการสั่งหยุดงานหรือพักงานของผู้ควบคุมงานแล้วรายงานประธาน คพรฟ. เพื่อพิจารณาสั่งการต่อไป(๒) เสนอขออนุมัติต่อผู้มีอำนาจในกรณีการงดหรือลดค่าปรับการขยายเวลาทำการตามสัญญาหรือข้อตกลงเป็นหนังสือ รวมทั้งเสนอความเห็นต่อผู้มีอำนาจในกรณีการแก้ไขสัญญาหรือข้อตกลงเป็นหนังสือและการบอกเลิกสัญญาหรือข้อตกลงเป็นหนังสือ(๓)ในกรณีมีข้อสงสัยหรือมีกรณีที่เห็นว่าตามหลักวิชาการช่างไม่น่าจะเป็นไปได้ให้ออกตรวจงานจ้าง ณ สถานที่กำหนดไว้ในสัญญา หรือที่ตกลงให้ทำงานจ้างนั้น ๆ โดยให้มีอำนาจสั่งเปลี่ยนแปลงแก้ไขเพิ่มเติมหรือตัดทอนงานจ้างได้ตามที่เห็นสมควรและตามหลักวิชาการช่างเพื่อเป็นไปตามแบบรูปรายละเอียด และข้อกำหนดในสัญญา(๔)ควบคุมการปฏิบัติงานของผู้ควบคุมงานในกรณีที่มีการแต่งตั้งผู้ควบคุมงาน(๕) ในวันกำหนดเริ่มทำงานของผู้รับจ้างตามสัญญาและในวันถึงกำหนดส่งมอบงานแต่ละงวดให้คณะกรรมการตรวจรับพัสดุไปตรวจยังสถานที่ก่อสร้างและให้รายงานผลการปฏิบัติงานของผู้รับจ้างว่าเป็นไปตามสัญญาหรือไม่ ให้ประธานคพรฟ. ทราบโดยไม่ชักช้า(๖) ให้ตรวจผลงานที่ผู้รับจ้างส่งมอบภายใน ๓ วันทำการ นับแต่วันที่คณะกรรมการรับพัสดุทราบการส่งมอบงานและให้ทำการตรวจรับให้เสร็จสิ้นโดยเร็วที่สุด(๗) เมื่อตรวจถูกต้องครบถ้วนแล้วให้ถือว่าผู้รับจ้างส่งมอบงานครบถ้วนตั้งแต่วันที่ผู้รับจ้างส่งมอบงานจ้างนั้นและให้ทำใบรับรองผลการปฏิบัติงานทั้งหมดหรือเฉพาะงวด แล้วแต่กรณี โดยลงชื่อไว้เป็นหลักฐานอย่างน้อย๒ ฉบับ มอบให้แก่ผู้รับจ้าง ๑ ฉบับ และ คพรฟ. ๑ ฉบับ แล้วแต่กรณี เพื่อรวบรวมเอกสารประกอบการเบิกจ่ายเงินและรายงานให้ประธาน คพรฟ. ทราบ(๘)ในกรณีที่เห็นว่าผลงานที่ส่งมอบทั้งหมดหรืองวดใดก็ตามไม่เป็นไปตามแบบรูปรายละเอียดและข้อกำหนดในสัญญา ให้รายงานประธาน คพรฟ.เพื่อทราบหรือสั่งการ แล้วแต่กรณี(๙) ถ้ากรรมการตรวจรับพัสดุบางคนไม่ยอมรับงาน โดยทำความเห็นแย้งไว้ให้เสนอประธาน คพรฟ. เพื่อพิจารณาสั่งการ ถ้าประธาน คพรฟ.สั่งการให้ตรวจรับงานนั้นไว้ จึงจะดำเนินการตาม (๗)ข้อ ๕๑ การตรวจรับการจ้างที่ปรึกษาให้คณะกรรมการดำเนินการจ้างที่ปรึกษา ตามข้อ ๓๑ (๑) หรือ (๒) แล้วแต่กรณีเป็นผู้ดำเนินการตรวจรับการจ้างที่ปรึกษาตามสัญญาหรือข้อตกลงเป็นหนังสือนั้นโดยถือปฏิบัติตามข้อ ๔๙ (๖) และ (๗) โดยอนุโลมส่วนที่ ๖การเลิกสัญญาหรือข้อตกลงเป็นหนังสือ ข้อ ๕๒ ให้ผู้มีอำนาจมีอำนาจยกเลิกสัญญา หรือข้อตกลงในกรณีที่มีเหตุอันเชื่อได้ว่าผู้รับจ้างไม่สามารถทำงานให้แล้วเสร็จภายในระยะเวลาที่กำหนดหรือเหตุอื่นตามที่กำหนดในสัญญาการตกลงกับคู่สัญญาเพื่อเลิกสัญญาหรือข้อตกลงเป็นหนังสือให้ผู้มีอำนาจกระทำได้เฉพาะกรณีที่เป็นประโยชน์แก่กองทุนโดยตรงหรือเพื่อแก้ไขข้อเสียเปรียบของ คพรฟ. ในการที่จะปฏิบัติตามสัญญาหรือข้อตกลงต่อไปข้อ ๕๓ ในกรณีที่คู่สัญญาไม่สามารถปฏิบัติให้ถูกต้องตามสัญญาหรือข้อตกลงเป็นหนังสือได้และจะต้องมีการปรับตามเงื่อนไขและอัตราที่กำหนดหากจำนวนเงินค่าปรับจะเกินร้อยละสิบของวงเงินจัดซื้อจัดจ้างพัสดุครั้งนั้นให้ผู้มีอำนาจ พิจารณาดำเนินการบอกเลิกสัญญาหรือข้อตกลงเป็นหนังสือกับคู่สัญญานั้นแต่หากคู่สัญญามีหนังสือยินยอมชำระค่าปรับ โดยไม่มีเงื่อนไขผู้มีอำนาจจะไม่บอกเลิกสัญญาหรือข้อตกลงเป็นหนังสือกับคู่สัญญานั้นก็ได้หมวด ๓การจัดซื้อจัดจ้างโดยผู้รับการจัดสรรเงินกองทุนพัฒนาไฟฟ้าในพื้นที่ประกาศ ส่วนที่ ๑การจัดซื้อจัดจ้างโดยหน่วยงานของรัฐ ข้อ ๕๔ การจัดซื้อจัดจ้างที่ดำเนินการโดยหน่วยงานของรัฐให้ปฏิบัติตามระเบียบด้านการพัสดุของหน่วยงานนั้น โดยอนุโลมส่วนที่ ๒การจัดซื้อจัดจ้างโดยผู้รับการจัดสรรเงินกองทุนซึ่งเป็นกลุ่มบุคคล ข้อ ๕๕ ข้อกำหนดในส่วนนี้ให้ใช้บังคับกับการจัดซื้อจัดจ้างของผู้รับการจัดสรรเงินกองทุนซึ่งเป็นกลุ่มบุคคลและเป็นการจัดซื้อจัดจ้างในวงเงินไม่เกินคราวละ ๓๐๐,๐๐๐ บาทข้อ ๕๖ เมื่อโครงการชุมชนได้รับอนุมัติเงินกองทุนตามโครงการที่เสนอขอแล้วให้ประธาน คพรฟ. ทำข้อตกลงกับผู้รับการจัดสรรเงินกองทุนซึ่งเป็นกลุ่มบุคคลประกอบด้วย ประชาชนในพื้นที่ประกาศจำนวน ๓ คน ทำหน้าที่จัดซื้อจัดจ้างพัสดุตามแผนงานที่ระบุในข้อตกลง โดยพัสดุที่จัดซื้อจัดจ้างต้องมีคุณภาพดีและราคาเหมาะสมแล้วรายงานผลการจัดซื้อจัดจ้างดังกล่าวให้ คพรฟ. ทราบข้อ ๕๗ การจัดซื้อจัดจ้างพัสดุตามข้อ ๕๕ กระทำได้๒ วิธี ดังต่อไปนี้(๑) วิธีติดต่อตกลงราคากับผู้ขาย ผู้รับจ้าง หรือผู้ให้เช่าโดยตรงในกรณีที่มีวงเงินการจัดซื้อจัดจ้างพัสดุไม่เกิน ๑๐๐,๐๐๐ บาท(๒) วิธีประกาศการจัดซื้อจัดจ้างพัสดุ เพื่อให้ผู้ขาย ผู้รับจ้างหรือผู้ให้เช่ามากกว่าหนึ่งรายขึ้นไปยื่นข้อเสนอราคาในกรณีที่มีวงเงินการจัดซื้อจัดจ้างเกินกว่า ๑๐๐,๐๐๐ บาทโดยปิดป้ายประกาศตามที่สาธารณะหรือทำหนังสือเชิญ หรือประกาศเสียงตามสายล่วงหน้าอย่างน้อย๓ วัน เพื่อเชิญชวนข้อ ๕๘ ให้ผู้รับการจัดสรรเงินกองทุนซึ่งเป็นกลุ่มบุคคลคัดเลือกผู้รับผิดชอบในการจัดซื้อจัดจ้างตามข้อ ๕๖เพื่อพิจารณาประกาศการจัดซื้อจัดจ้างตามวิธีที่กำหนดและเมื่อมีผลการจัดซื้อจัดจ้างดังกล่าวแล้ว ให้ประชุมร่วมกันเพื่อพิจารณาตรวจรับการจัดซื้อจัดจ้างนั้นเมื่อผู้รับผิดชอบตามวรรคหนึ่งตรวจรับการจัดซื้อจัดจ้างแล้วให้ลงชื่อกำกับในหลักฐานการตรวจรับอย่างน้อย ๒ ใน ๓ คนทุกครั้งแล้วรายงานให้ประธาน คพรฟ. ทราบส่วนที่ ๓การตรวจสอบโครงการโดยคพรฟ. ข้อ ๕๙ คพรฟ.อาจแต่งตั้งคณะกรรมการตรวจสอบโครงการ สำหรับการจัดซื้อจัดจ้างในหมวดนี้เพื่อตรวจสอบโครงการที่ได้รับการจัดสรรเงินว่าเป็นไปตามแผนงานโครงการและเงื่อนไขต่าง ๆ ที่กำหนดในสัญญาจัดซื้อจัดจ้าง และให้รายงานผลการตรวจสอบต่อคพรฟ.กรณีพบว่าการจัดซื้อจัดจ้าง และการตรวจรับของโครงการ ไม่เป็นไปตามสัญญาเงื่อนไขและระเบียบที่เกี่ยวข้องให้ คพรฟ. ตรวจสอบข้อเท็จจริง และดำเนินการตามข้อ๗๐ ต่อไปคณะกรรมการตามวรรคหนึ่งให้ประกอบด้วยกรรมการอย่างน้อย ๓ คนโดยแต่งตั้งจากกรรมการ คพรฟ. หรือ คพรต. อย่างน้อย ๑ คน และเจ้าหน้าที่กองทุนและบุคคลที่มีภูมิลำเนาอยู่ในพื้นที่ประกาศที่มิใช่เป็นผู้ดำเนินโครงการหมวด ๔การควบคุมการจำหน่ายพัสดุ และการประกันภัย ส่วนที่ ๑การควบคุมและจำหน่ายพัสดุของคพรฟ. ข้อ ๖๐ ให้เจ้าหน้าที่พัสดุมีหน้าที่ในการควบคุมพัสดุของเงินกองทุนดังนี้(๑) พิจารณาชนิดและจำนวนของพัสดุที่จำเป็นต้องเก็บสำรองโดยแยกประเภทตามกลุ่มพัสดุโดยให้มีจำนวนเท่าที่จำเป็นและจัดหามาทดแทนเมื่อมีจำนวนน้อยลง(๒) จัดให้มีบัญชีคุมพัสดุ โดยใช้วิธีการทางบัญชีเป็นหลักและให้สามารถตรวจสอบได้ตลอดเวลา(๓) จัดให้มีการตรวจสอบพัสดุประจำปีงบประมาณในเดือนสุดท้ายของทุกปี(๔) จัดให้มีการเก็บรักษาและดูแลพัสดุในสภาพที่เหมาะสม และปลอดภัยพร้อมที่จะใช้งานได้ทันทีหากพัสดุรายการใดหมดความจำเป็นหรือเสื่อมสภาพไม่เหมาะสมต่อการใช้งานให้เสนอขออนุมัติจำหน่ายข้อ ๖๑ การจำหน่ายพัสดุให้ประธาน คพรฟ. พิจารณาดำเนินการตามความเหมาะสมและจำเป็นโดยพัสดุที่จะจำหน่ายจะต้องเป็นกรณีใดกรณีหนึ่งดังต่อไปนี้(๑) พัสดุที่ต้องจำหน่ายเพื่อประโยชน์แก่การดำเนินกิจการของกองทุน(๒) พัสดุที่ได้รับอนุมัติให้จำหน่ายออกจากบัญชีหรือทะเบียนแล้วให้ดำเนินการตามวิธีการอย่างใดอย่างหนึ่ง ดังต่อไปนี้(ก) การขาย ให้ประธาน คพรฟ.แต่งตั้งคณะกรรมการตรวจสภาพพัสดุขึ้นคณะหนึ่งเพื่อประเมินสภาพและตรวจสอบราคาคงเหลือของพัสดุนั้นก่อนและให้ดำเนินการโดยวิธีขายทอดตลาด เว้นแต่การขายพัสดุครั้งหนึ่งซึ่งมีราคาได้มาไม่เกิน๑๐๐,๐๐๐ บาทต่อหน่วย จะขายโดยวิธีตกลงราคาก็ได้(ข) การแลกเปลี่ยน ให้ทำได้ในกรณีที่เป็นประโยชน์ต่อกองทุนและมีมูลค่าของพัสดุที่เท่าเทียมหรือใกล้เคียงกัน(ค) การโอน ให้โอนแก่หน่วยงานของรัฐ หน่วยงานกุศลสาธารณะหรือกรณีอื่นที่ประธาน คพรฟ. เห็นสมควร ทั้งนี้ให้มีหลักฐานการส่งมอบไว้ต่อกันด้วย (ผู้แทนหรือประธานชุมชนที่ได้รับมอบหมายจัดโครงการชุมชนเป็นผู้ดำเนินการ)(ง) การแปรสภาพหรือทำลาย ให้ทำได้ในกรณีที่เป็นประโยชน์ต่อกองทุนข้อ ๖๒ การให้ยืมครุภัณฑ์และการส่งคืนให้ดำเนินการดังต่อไปนี้(๑) ให้ผู้ยืมทำหลักฐานการยืมเป็นลายลักษณ์อักษร แสดงเหตุผลและกำหนดวันส่งคืนเสนอให้ประธาน คพรฟ. เป็นผู้อนุมัติ(๒) ผู้ยืมจะต้องนำครุภัณฑ์นั้นมาส่งคืนให้ในสภาพที่เรียบร้อยหากเกิดชำรุดเสียหายหรือสูญหาย ให้ผู้ยืมจัดการแก้ไขซ่อมแซมให้คงสภาพเดิมโดยเสียค่าใช้จ่ายของตนเองหรือชดใช้เป็นเงินตราตามราคาที่เป็นอยู่ขณะยืมข้อ ๖๓ ในกรณีที่พัสดุหมดความจำเป็นหรือหากใช้ต่อไปจะสิ้นเปลืองค่าใช้จ่ายมากหรือกรณีที่พัสดุสูญไปก่อนมีการตรวจสอบพัสดุประจำปี โดยไม่ปรากฏตัวผู้รับผิดหรือมีตัวผู้รับผิดแต่ไม่สามารถชดใช้ได้ ให้เจ้าหน้าที่พัสดุรายงานต่อประธาน คพรฟ.เพื่อดำเนินการตามกฎหมายที่เกี่ยวข้องต่อไป และให้ประธาน คพรฟ. รายงานคณะกรรมการเพื่อทราบข้อ ๖๔ ก่อนทุกสิ้นปีงบประมาณให้ประธาน คพรฟ.แต่งตั้งคณะกรรมการตรวจสอบพัสดุซึ่งมีตัวแทนชุมชนในพื้นที่ประกาศอย่างน้อย ๑ คนเพื่อตรวจสอบพัสดุของกองทุน โดยทำหน้าที่ ดังต่อไปนี้(๑) ตรวจสอบการรับ - จ่ายพัสดุ ในแต่ละรอบปีงบประมาณ ตรวจนับพัสดุประเภทที่คงเหลืออยู่เพียงวันสิ้นปีงบประมาณ(๒) ตรวจนับครุภัณฑ์ว่าตรงตามทะเบียนคุมครุภัณฑ์หรือไม่ตรวจสอบว่าพัสดุใดชำรุดเสื่อมสภาพ หรือสูญหายไปเพราะเหตุใดหรือพัสดุใดไม่จำเป็นต้องใช้อีกต่อไป แล้วให้เสนอรายงานผลการตรวจสอบต่อประธานคพรฟ. ภายใน ๓๐ วัน นับตั้งแต่วันเริ่มดำเนินการตรวจสอบพัสดุให้มีการตรวจสอบด้านการพัสดุ และรายงาน สำนักงานส่วนที่ ๒การควบคุมและจำหน่ายพัสดุของผู้รับการจัดสรรเงินกองทุน ข้อ ๖๕ พัสดุของผู้รับการจัดสรรเงินกองทุนให้ตัดเป็นค่าใช้จ่าย และตัดออกจากการบันทึกบัญชีของกองทุนข้อ ๖๖ ในกรณีที่ผู้รับการจัดสรรเงินกองทุนเป็นหน่วยงานของรัฐให้ดำเนินการควบคุมและจำหน่ายพัสดุตามระเบียบของหน่วยงานนั้นข้อ ๖๗ ในกรณีที่ผู้รับการจัดสรรเงินกองทุนซึ่งเป็นกลุ่มบุคคลให้แต่งตั้งผู้รับผิดชอบในการดำเนินการควบคุม และจำหน่ายพัสดุ ดังนี้(๑) จัดทำทะเบียนพัสดุ(๒) ตรวจสอบพัสดุประจำปีงบประมาณในเดือนสุดท้ายของทุกปี และรายงานให้คพรฟ. ทราบ(๓) พัสดุรายการใดหมดความจำเป็นหรือเสื่อมสภาพไม่เหมาะสมต่อการใช้งานให้คัดเลือกประชาชนในพื้นที่ประกาศ จำนวน ๓ คน เพื่อดำเนินการจำหน่ายพัสดุตามวิธีการอย่างใดอย่างหนึ่ง คือ วิธีขายทอดตลาด แลกเปลี่ยน โอน แปรสภาพหรือทำลายตามความในข้อ ๖๑ (๒) โดยอนุโลมเงินที่ได้รับจากการจำหน่ายพัสดุตามข้อ ๖๗ (๓) ให้ส่งคืนกองทุนต่อไปส่วนที่ ๓การประกันภัย ข้อ ๖๘ การประกันภัยให้ประธาน คพรฟ. ดำเนินการได้ตามความเหมาะสมและจำเป็นเพื่อประโยชน์ของกองทุนหรือผู้ได้รับผลกระทบจากการดำเนินงานของโรงไฟฟ้าหมวด ๕บทกำหนดโทษ ข้อ ๖๙ ผู้ยื่นข้อเสนอการจัดซื้อการจ้างหรือการจ้างที่ปรึกษาซึ่งได้รับการคัดเลือกแล้วไม่ยอมมาทำสัญญาหรือข้อตกลงภายในเวลาที่กำหนดหรือผู้ขาย ผู้รับจ้าง ผู้รับจ้างเป็นที่ปรึกษาไม่ปฏิบัติตามสัญญาหรือข้อตกลงโดยไม่มีเหตุผลอันสมควร ให้ประธาน คพรฟ. รายงานให้สำนักงานทราบทั้งนี้ ห้าม คพรฟ. หรือผู้รับการจัดสรรเงินกองทุนซึ่งเป็นกลุ่มบุคคลก่อนิติสัมพันธ์กับผู้ขายหรือผู้รับจ้างดังกล่าวรวมถึงบุคคลซึ่งถูกระบุชื่อไว้ในบัญชีรายชื่อผู้ทิ้งงานของราชการหรือสำนักงานจนกว่าจะมีการพิจารณาเป็นอย่างอื่นข้อ ๗๐ ผู้มีอำนาจหรือหน้าที่ดำเนินการตามระเบียบนี้หรือผู้หนึ่งผู้ใดกระทำการใดโดยจงใจหรือประมาทเลินเล่อไม่ปฏิบัติตามระเบียบนี้หรือกระทำการโดยมีเจตนาทุจริต หรือกระทำการโดยปราศจากอำนาจ หรือนอกเหนืออำนาจหน้าที่รวมทั้งมีพฤติกรรมที่เอื้ออำนวยแก่ผู้เข้าเสนอราคาหรือเสนองานให้มีการขัดขวางการแข่งขันราคาอย่างเป็นธรรมเมื่อปรากฏชัดว่ามีการกระทำผิดจริงจะมีการดำเนินการตามกฎหมาย หรือระเบียบที่เกี่ยวข้องต่อไปการได้รับการลงโทษตามวรรคหนึ่ง ไม่เป็นเหตุให้ผู้กระทำหลุดพ้นจากความรับผิดในทางแพ่งและหรือความรับผิดทางอาญาตามกฎหมายที่เกี่ยวข้องประกาศณ วันที่ ๒๑ กุมภาพันธ์ พ.ศ. ๒๕๕๕ดิเรก ลาวัณย์ศิริประธานกรรมการกำกับกิจการพลังงานปริยานุช/ผู้จัดทำ๒๓ มีนาคม ๒๕๕๕ณัฐพร/ผู้ตรวจ๒๓ มีนาคม ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๕๒ ง/หน้า ๑/๑๙ มีนาคม ๒๕๕๕